stanford-oval/wikipedia huggingface dataset:
הציר המונומנטלי

| --- | --- |
שדרות מונומנטל אקסיס - ברקע בניין הפרלמנט של ברזיל ומשרדי הממשלה
שדרות מונומנטל אקסיס - ברקע בניין הפרלמנט של ברזיל ומשרדי הממשלה
 מיקום
 עיר:  ברזיליה
 קואורדינטות:  15°47′13″S 47°54′13″W﻿ / ﻿15.78694444°S 47.90361111°W﻿ / -15.78694444; -47.90361111
 he
 
בניין הקונגרס הלאומי של ברזיל בכיכר שלוש הרשויות ממנו מתחילה השדרה
הציר המונומנטלי (בפורטוגזית: Eixo Monumental פירושה: הציר המונומנטלי, נקראת גם דרך מספר 1) היא השדרה הלאומית של ברזיל, הממוקמת במרכז הבירה ברזיליה וחוצה כמעט את כל העיר. לאורך הציר שוכנים מבני ציבור וממשל שונים, בהם הקונגרס הלאומי של ברזיל, קתדרלת ברזיליה והאצטדיון הלאומי של ברזיליה. הציר הושלם ונחנך בשנת 1960, בטקס בו עברה הבירה הרשמית של ברזיל לעיר ברזיליה.
הציר, כשאר רשת הרחובות של העיר, תוכנן על ידי האדריכל לוסיו קוסטה, ורבים ממבני הציבור שלאורכו נבנו על ידי האדריכל המודרניסטי הנודע אוסקר נימאייר. לאורך הציר מספר אזורים בעלי שימושים מוגדרים, שיטת תכנון המכונה הפרדת שימושים. רוחב הציר, הדגש למכונית והפרדת השימושים אופייניות לתכנון הערים המודרניסטי לפי העקרונות שקבע האדריכל לה קורבוזיה.
הציר המונומנטלי נחשב לאחד הרחובות הגדולים בעולם וגם אחד הכבישים הרחבים ביותר בעולם (ביחד עם שדרת 9 ביולי הנמצאת בבואנוס איירס בירת ארגנטינה), עם 6 נתיבי נסיעה לכל כיוון. ספר השיאים של גינס מנה את הציר בשנת 2008  בתור הכביש הרחב ביותר בעולם עם פס ההפרדה הגדול ביותר בעולם
מהלך השדרה

תחילתו של הציר בבניין הקונגרס הלאומי של ברזיל התוחם אותו מכיוון דרום ומשם הוא ממשיך צפונה כאשר הוא חוצה כמה אזורים חשובים במרכז העיר. האזור הראשון התוחם אותו מכיוון דרום נקרא כיכר שלוש הרשויות, הכולל את בניין הקונגרס הלאומי. לאחר מכן ממשיך הציר לעבר האזור השני הנקרא שדרת משרדי הממשלה, הכולל גם את קתדרלת ברזיליה. מכאן ממשיך הציר אל האזור השלישי הנקרא אזור התרבות, ובו נמצאים המוזיאון הלאומי אונסצ'ינו גימראס, הספרייה הלאומית של ברזיל והתיאטרון הלאומי של ברזיל. צפונה משם נמצאת תחנת האוטובוסים המרכזית של ברזיליה הממוקמת במפגש עם כביש DF-002 החוצה את כל העיר בכיוון מערב-מזרח. משם ממשיך הציר לעבר מרכז הטלוויזיה והרדיו של ברזיל שנמצא בסמוך למגדל הטלוויזיה של ברזיליה ואחריו מתחיל אזור בתי המלונות. לאחר מכן ממשיך הציר אל אזור הספורט והפנאי שבו נמצאים האצטדיון הלאומי של ברזיליה, הפארק המרכזי של ברזיליה, הפלנטריום הלאומי של ברזיל ומרכז הקונגרסים - אויליסס גומרס. לאחר מכן מתחיל אזור משרדי העירייה ואחריו האזור האחרון שנקרא האזור הצבאי. הציר מסתיים לפני תחנת הרכבת של ברזיליה התוחם את הציר בצפון העיר.
אתרים > מבני ממשלה

הקונגרס הלאומי של ברזיל
בית המשפט העליון של ברזיל
ארמון איטאמאראטי (משרד החוץ של ברזיל)
ארמון פלנלטו (משכן נשיא ברזיל)
ארמון הצדק (משרד המשפטים של ברזיל)
אתרים > מבני תרבות

המוזיאון הלאומי אונסצ'ינו גימראס
הספרייה הלאומית של ברזיל
התיאטרון הלאומי של ברזיל
הפלנטריום הלאומי של ברזיל
מרכז הקונגרסים - אויליסס גומרס
אתרים > מבני ציבור

מגדל הטלוויזיה של ברזיליה
אתרים > מבני דת

קתדרלת ברזיליה
טנקרדו נבס - הפנתיאון של המולדת וחירות
אתרים > מבני ספורט

האצטדיון הלאומי של ברזיליה
אתרים > מבני תחבורה

תחנת האוטובוסים המרכזית של ברזיליה
תחנת הרכבת של ברזיליה
אתרים > גנים

הגן הבוטני הלאומי של ברזיל
גן ע"ש מקס בורלה
אתרים > אנדרטאות

אנדרטת ג'ון קנדי
אנדרטת קוביצ'ק
הסופר קאפ הספרדי 2016

| --- | --- |

 תקופת התחרות:  14 באוגוסט 2016 – 17 באוגוסט 2016 (4 ימים)
 מספר משתתפות:  2
 הזוכה:  ברצלונה
 מספר משחקים:  2
 מספר שערים:  5 (2.5 בממוצע למשחק)
 מספר צופים:  108,114 (54,057 בממוצע למשחק)
 מלך השערים:  טורקיה ארדה טוראן   (2 שערים)
 → 20152017 ←
הסופר קאפ 2016 הוא המהדורה ה-33 במסגרת הסופר קאפ הספרדי. הטורניר הפגיש בין ברצלונה שזכתה בדאבל לבין סביליה שסיימה כסגנית הגביע הספרדי. ברצלונה זכתה בתואר בפעם ה-12 שלה כשניצחה 0–5 בסיכום שני המשחקים.
משחקים > משחק ראשון

השער הראשון במשחק הגיעה בדקה ה-54' כאשר דניס סוארס הכניס כדור גובה לרחבה אותו ארדה טוראן השאיר עם החזה ללואיס סוארס, שבעט כדור קופץ לפינת השער. בדקה ה-81' כבש מוניר אל-חדאדי את השני מכדור עומק של ליונל מסי.
| 0 | 1 | 2 | 3 | 4 |
| --- | --- | --- | --- | --- |
| 14 באוגוסט 2016 | סביליה | 2-0 | ברצלונה | רמון סאנצ'ס פיחואן, סביליה צופים: 36,311 שיפוט: חסוס חיל מנסנו (ספרד) |
| 14 באוגוסט 2016 |  |  | לואיס סוארס  54'   מוניר אל-חדאדי  81' | רמון סאנצ'ס פיחואן, סביליה צופים: 36,311 שיפוט: חסוס חיל מנסנו (ספרד) |
| --- | --- |
              סביליה :               ברצלונה
משחקים > משחק שני

השער הראשון הגיעה בדקה ה-10' כאשר ארדה טוראן מצא את עצמו במצב הבקעה ממסירה של ליונל מסי, אותה הצליח לתרגם לשער כשבעט אל הפינה הימנית של השער. בסביבות הדקה ה-30' קלאודיו בראבו עצר פנדל שבעט ויסנטה איבורה, לאחר וסמואל אומטיטי נגע בידו ברחבה.
בדקה ה-46', ממש בפתיחת המחצית השנייה, טעות במסירה של שוער סביליה סרחיו ריקו הובילה לשער שני של טוראן. עשר דקות לאחר מכן מסי חתם את תוצאת המשחק עם שער בנגיחה, הראשון והיחיד שלו עם הראש בסופר קאפ עד כה, מבישול של לוקאס דין.
| 0 | 1 | 2 | 3 | 4 |
| --- | --- | --- | --- | --- |
| 17 באוגוסט 2016 | ברצלונה | 0-3 | סביליה | קאמפ נואו, ברצלונה צופים: 71,803 שיפוט: אלחנדרו הרננדס הרננדס (ספרד) |
| 17 באוגוסט 2016 | ארדה טוראן  10', 46'   ליונל מסי  55' |  |  | קאמפ נואו, ברצלונה צופים: 71,803 שיפוט: אלחנדרו הרננדס הרננדס (ספרד) |
| --- | --- |
              ברצלונה :               סביליה
ראו גם

עונת 2015/2016 בלה ליגה
הקורפוס הראשון (האימפריה הגרמנית)

| --- | --- |

סמל מפקדת קורפוס בצבא הקיסרי הגרמני
 פרטים
 מדינה:  פרוסיה פרוסיה הקיסרות הגרמנית הקיסרות הגרמנית
 שיוך:   הצבא הפרוסי  צבא הקיסרות הגרמנית
 סוג:  קורפוס
 בסיס האם:  קניגסברג
 אירועים ותאריכים
 תקופת הפעילות:  18 במרץ 1814 – 20 בספטמבר 1919 (105 שנים)
 מלחמות:  מלחמת אוסטריה–פרוסיה מלחמת צרפת–פרוסיה מלחמת העולם הראשונה
הקורפוס הראשון (בגרמנית: I. Armee-Korps) היה קורפוס בצבא הפרוסי ומאוחר יותר בצבא הקיסרות הגרמנית. הקורפוס לחם במלחמת אוסטריה–פרוסיה, מלחמת צרפת–פרוסיה ומלחמת העולם הראשונה ופורק ב-1919.
היסטוריה > מלחמת אוסטריה–פרוסיה

הקורפוס הוקם ב-18 במרץ 1814 כמפקדו הראשון מונה פרידריך וילהלם פון בילוב. הקורפוס השתתף לראשונה בקרבות במהלך מלחמת אוסטריה–פרוסיה כחלק מהארמייה השנייה בפיקוד פרידריך, נסיך הכתר של פרוסיה. מפקדו באותה העת היה אדולף פון בונין. הוא השתתף בקרב טראוטנאו וקרב קניגרץ.
היסטוריה > מלחמת צרפת–פרוסיה

בין השנים 1870-1871 השתתף הקורפוס במלחמת צרפת–פרוסיה כחלק מהארמייה הראשונה בפיקוד קרל פרידריך פון שטיינמץ. מפקדו באותה העת היה אדווין פון מנטויפל. הקורפוס לחם בקרב נוסוויל, המצור על מץ, קרב אמיין, קרב האלו וקרב סן קוונטין. עם סיום המלחמה אוחד הצבא הפרוסי עם צבאותיהן של שאר מדינות גרמניה ליצירת צבא הקיסרות הגרמנית, אולם הקורפוס הראשון שמר על זהותו הפרוסית. בסיסו היה בקניגסברג.
היסטוריה > מלחמת העולם הראשונה

עם פרוץ מלחמת העולם הראשונה באוגוסט 1914, היה הקורפוס תחת פיקוד הרמן פון פרנסואה. הוא נערך בחזית המזרחית במסגרת הארמייה השמינית של מקסימיליאן פון פריטוויץ. הקורפוס השתתף בבלימת הפלישה הרוסית לפרוסיה המזרחית בקרבות שטלופנן וגומבינן, ובהשמדת הארמייה הרוסית השנייה בקרב טננברג. ב-9 באוקטובר של אותה שנה הועבר פרנסואה לפקד על הארמייה השמינית, ורוברט קוש מונה למחליפו כמפקד הקורפוס הראשון. תחת פיקודו של קוש לחם הקורפוס בקרב השני על האגמים המזוריים. ב-11 ביוני 1915 הועבר קוש לפקד על קורפוס המילואים ה-10, וכמחליפו מונה יוהנס פון אבן. הקורפוס לחם בהצלחה במתקפת גורליצה-טרנוב. ביולי 1915 כבש הקורפוס את ביאליסטוק, ובספטמבר חבר לארמייה העשירית וכבש עימה את וילנה, ובאוקטובר כבש בסיוע פלגת הארמייה D - שולץ את דינבורג.
ביוני 1916 השתתף תחת פיקוד הארמייה האוסטרו-הונגרית השנייה של אדוארד פון בהם-ארמולי בבלימת מתקפת ברוסילוב. ב-10 ביוני 1917 מונה פון אבן למפקד הארמייה התשיעית, וארנולד פון וינקלר הועבר לפקד על הקורפוס הראשון. הקורפוס השתתף בבלימת מתקפת קרנסקי כחלק מהארמייה האוסטרו-הונגרית השנייה, ולאחר מכן השתתף בכיבוש מזרח גליציה. ב-25 בפברואר 1918 מונה וינקלר למפקד קורפוס המילואים ה-25, ולמחליפו מונה וילהלם גרנר. בעקבות הסכם ברסט-ליטובסק הוצב הקורפוס ככוח כיבוש באוקראינה. ב-28 במרץ 1918 מונה גרנר לראש מטה קבוצת הארמיות מקנזן, ובמקומו מונה למפקד הקורפוס תאודור מנגליבר. בעקבות החתימה על חוזה ורסאי חזר הקורפוס לגרמניה ופורק ב-20 בספטמבר 1919 לאחר יותר מ-100 שנות קיום.
הפסוקית היוחננית

איגרת יוחנן הראשונה בקודקס סאנגאלנסיס 63 מן המאה השמינית: המילים (בלטינית) "בַּשָּׁמַיִם הָאָב הַדָּבָר וְרוּחַ הַקֹּדֶשׁ וּשְׁלָשְׁתָּם אֶחָד הֵמָּה׃ וּשְׁלֹשָׁה הֵמָּה הַמְּעִידִים בָּאָרֶץ" אינן כלולות בטקסט אלא מוספות למטה כהערת שוליים.
הפסוקית היוחננית (בלטינית: Comma Johanneum) היא קטע קצר המופיע בחלק מהנוסחים בשפה הלטינית של איגרת יוחנן הראשונה, פרק ה' פסוקים ז'-ח': "בַּשָּׁמַיִם הָאָב הַדָּבָר וְרוּחַ הַקֹּדֶשׁ וּשְׁלָשְׁתָּם אֶחָד הֵמָּה׃ וּשְׁלֹשָׁה הֵמָּה הַמְּעִידִים בָּאָרֶץ". הפסוקית היא ההתייחסות הישירה ביותר הקיימת לתורת השילוש הקדוש בכל הברית החדשה, אך איננה מופיעה כלל בכתבי-היד היווניים המקוריים של הטקסט ולא בתרגומים עתיקים לשפות אחרות שאינן לטינית. לפי הקונצנזוס המחקרי בביקורת המקרא, מקור המילים הוא בפירוש או הגהה חיצוניים, והן הוספו כטעות סופר או כזיוף מכוון, לא לפני סוף המאה הרביעית וכנראה במאה השביעית. לאחר שארסמוס מרוטרדם גילה את העדר הפסוקית ולא הכליל אותה במהדורת הברית החדשה שלו משנת 1516, התעוררה מחלוקת עזה באירופה הנוצרית בין מקבלי אמיתותה לשולליה, שנמשכה מאות שנים. כיום אפילו הכנסייה הקתולית בחרה להשמיט אותה ממהדורת הביבליה שלה, אם כי פרוטסטנטים קיצוניים ממשיכים לטעון בעדה.
לקריאה נוספת

McDonald, Grantley . Biblical Criticism in Early Modern Europe: Erasmus, the Johannine Comma, and Trinitarian Debate. הוצאת אוניברסיטת קיימברידג', 2016.
פרק ה' פסוקים ז'-ח' בקודקס סינאיטיקוס מן המאה הרביעית, ללא הפסוקית. הטקסט המודגש הוא (ביוונית): "כִּי שְׁלֹשָׁה הַמְּעִידִים הָרוּחַ הַמַּיִם וְהַדָּם וּשְׁלָשְׁתָּם עֵדוּת אֶחָת".
פקסימיליה של פרק ה' פסוקים ז'-ט' ב"קודקס מונטפורטיאנוס" (סביבות 1500), עם נוסח יווני של הפסוקית בשורה השנייה והשלישית.
הפארק הלאומי דארטמור

| --- | --- |
מבט משולי נהר מאביי אל גבעה בפארק
מבט משולי נהר מאביי אל גבעה בפארק
 מידע כללי
 תאריך הקמה:  1951
 מבקרים בשנה:  כ-10 מיליון בשנה
 גוף מנהל:  רשות הפארק הלאומי דארטמור
 נתונים ומידות
 שטח:  953 קמ"ר
 גובה ממוצע:  621 מ' 
 מיקום
 מדינה:  הממלכה המאוחדת הממלכה המאוחדת
 מיקום:  Devon 
 קואורדינטות:  50°34′00″N 4°00′00″W﻿ / ﻿50.566666666667°N 4°W﻿ / 50.566666666667; -4 
 www.dartmoor.gov.uk
  מפה של שטח הפארק
 
הפארק הלאומי דארטמור (באנגלית: Dartmoor National Park) הוא פארק לאומי השוכן בדרום-מערב אנגליה שבבריטניה. הפארק משתרע על פני 954 קמ"ר בחבל הארץ דארטמור, המהווה רמה גאוגרפית בדרום מחוז דבון. דארטמור הוכרז כפארק לאומי בשנת 1951.
נופי הפארק, אשר מהווה את אחד ממרחבי הטבע הבראשיתי הגדולים בבריטניה, מאופיינים בבתה עשבונית, גבעות גרניט חשופות, נחלים רבים וחורשי יער. המקום מהווה בית גידול לאינספור חיות בר וצומח ייחודי. גובה פני השטח משתנה ממקום למקום, כאשר הנקודה הגבוהה ביותר שוכנת 621 מטר מעל גובה פני הים, וגובהה של הנקודה הנמוכה ביותר הוא 24 מטר בלבד. לצד אלו, הפארק גם מתהדר בכפרים ציוריים ושפע של אתרים ארכאולוגיים חשובים, לרבות צלבי דארטמור ו-60% משורות האבן שבאנגליה. בפארק נפרסים עשרות רבות של מסלולי הליכה מסומנים באורך של למעלה מ-730 קילומטר. לצד הליכה, מוצעים בו פעילויות תיירותיות רבות נוספות ובהן רכיבה על סוסים, שחייה, שיט נהרות, דיג, טיפוס צוקים ומחנאות. בתחומי הפארק מתגוררים בעשרות יישובים שונים כ-33,00 תושבים, המתפרנסים בין השאר מחקלאות מקומית הכוללת הפקת דבש וגבינות, ייצור לחם, וגידול בקר וכבשים. היישוב הגדול ביותר הוא העיירה אשבורטון (Ashburton) בת ארבעת אלפים התושבים.
אזור הפארק הלאומי נקשר לא פעם באגדות ומיתוסים שונים אשר הגבירו את העניין הציבורי בו. כך למשל הוא נחשב לפי חלק מהאגדות למעוז של פעילות יצורים מיתיים שונים לרבות פיקסים ורוחות רפאים. נופי הפארק גם היוו השראה לסופרים רבים, לרבות ארתור קונאן דויל (אשר עלילת ספרו כלבם של בני בסקרוויל מתרחשת בו), אגאתה כריסטי ורוזמונד פילצ'ר.
טבע ואקלים

בתחומי הפארק הלאומי דארטמור אפשר למצוא כיום את אזור הגרניט הגדול ביותר בבריטניה. קרקע של סלע גרניט מכסה 625 קמ"ר משטח הפארק, שהם כ-65% מכלל שטחו. הגרניט הופיע בפארק כסלע פלוטוני במהלך תקופת הקרבון הגאולוגית לפני כ-309 מיליון שנה.
הפארק הלאומי מהווה רמה הגאוגרפית המתנשאת מעל האזורים שסביבה. בעוד באזורים אלו הגובה הממוצע בדרך כלל לא עולה על כ-150 מטר מעל פני הים, גבוהו ממוצע של דארטמור הוא כ-550 מטר. כעיקרו של דבר, על אף היותן גבוה ומעצם היותו רמה, שטח הפארק איננו הררי במיוחד. עם זאת, תופעה ייחודית יחסית למקום, גבעות הטור (tor), מפרות לעיתים קרובות את מישוריות הקרקע. גבעות הטור הן גבעות סלע גרניט חשופות המזדקרות על פני השטח, וברחבי הפארק שוכנים למעלה מ-160 גבעות כאלו.
יחד עם כל דרום-מערב אנגליה, האקלים בפארק הלאומי הוא בעיקרו של דבר ממוזג. ינואר ופברואר הם החודשים הקרים ביותר, והטמפרטורה הממוצעת בהם נעה סביב מעלה צלזיוס אחת. יולי ואוגוסט הם החודשים החמים ביותר כאשר הטמפרטורה נעה במהלכם בממוצע סביב 18 צלזיוס. עם כמות של 2,000 מילימטרים של גשם בשנה, אזור דארטמור נחשב לשופע בגשמים ביחס לאזורים הסמוכים אליו. התרחשות זאת נובעת מגובהו של השטח וכן כתוצאה מקרבתו היחסית לים (תעלת למאנש השוכנת כעשרה קילומטר בלבד מדרום לגבולו הדרומי של הפארק). לאורך השנה, החודשים הגשומים ביותר הם נובמבר ודצמבר. שלגים יורדים בממוצע במשך 20 ימים בשנה.
הקרקע הגבוהה של דארטמור מהווה אגן ניקוז עבור רבים מהנהרות של דבון ודרום-מערב אנגליה, המוזנים מהגשם הרב היורד בשטח הפארק. לצד קרקע הגרניט הסלעית הנפוצה, הפארק כולל גם כמויות נרחבות של אדמות כבול המכסה אותו. אדמה זאת, יחד עם היותו כאמור של אזור הפארק הלאומי גשום יחסית, תורמת היטב להתבססותן של ביצות רבות במקום, השולטות בנוף המקומי. הביצות בפארק שופעות בצמחייה של דגנאים, טללית ואברש.
ארכאולוגיה

הפארק הלאומי דארטמור עשיר בממצאים ארכאולוגיים, ויש בו ייצוג כמעט לכל תקופה בתולדותיה של בריטניה. הממצאים המוקדמים ביותר שאפשר למצוא בפארק הם מהתקופה הנאוליתית ותקופת הברונזה המוקדמת. בפרט, מבחינת שיעור ממצאים בתקופת הברונזה, דארטמור הוא האזור השופע ביותר בבריטניה ומעריכים כי בתקופה הפרהיסטורית המקום היה מאוכלס למדי.
ככל הנראה השרידים הבולטים ביותר שהשאירו לנו תושביו הפרהיסטוריים של דארטמור, הם כמויות גדולות של מנהירים מגוונים הנפוצים במקום. אלו הם אבנים גדולות וגבוהות אשר הוצבו באתרים שונים למטרות שונות. לרוב הם מסודרים בשורות ובמעגלים, אך לעיתים אפשר גם למצוא אותם עומדים בודדים, מפעם לפעם על ראשי גבעות. היותו של דארטמור אחד הריכוזים הגדולים ביותר של מנהירים בבריטניה, מושך אליו מבקרים רבים מדי שנה.
תופעה ארכאולוגית ייחודית בפארק הלאומי דארטמור היא הימצאותם של כ-130 צלבי אבן קדומים ברחבי הפארק, הידועים כצלבי דארטמור. צלבים אלו נחצבו והוצבו במקומות רבים בשטח הפארק, ככל הנראה לפני כאלף שנה, במהלך שלהי התקופה האנגלו-סקסונית. הצלבים מוקמו למטרות שונות, לרבות לצורכי ניווט, סימון דרכים בין מנזרים וקביעת גבול בין קהילות שונות. לעיתים הם גם שימשו בתור אנדרטאות, ציון מקומות תפילה ועיטורי קברים.
מנהיר
צלב אבן
גשר ישן לצד גשר קדום עוד יותר
מבנה תעשייתי ישן
תיירות, בעלות ומנהלה

עד לראשית המאה ה-19, חבל דארטמור לא נחשב לתיירותי או אטרקטיבי במיוחד. כך למשל בשנת 1789 כתב האנטיקוואר האנגלי ריצ'רד גאף לאחר שעבר במקום, כי דארטמור הוא "אזור הררי משמים". עם זאת, במהלך השנים הבאות צבר האזור פופולריות יחסית, ומבקרים החלו לפקוד את המקום ולטייל בו. בראשית המאה ה-20, בשנים 1909 ו-1938, יצאו לאור גם מדריכי טיולים מקיפים ראשונים על דארטמור. באמצע המאה, בשנת 1951, הוכר חבל הארץ כפארק לאומי.
הפארק מנוהל על ידי רשות הפארק הלאומי דארטמור (Dartmoor National Park Authority), אשר הוקמה לצורך זה בשנת 1995 בחסות איגוד רשויות הפארקים הלאומיים של הממלכה המאוחדת. רשות הפארק מעסיקה צוות של 100 עובדים, והיא מונהגת על ידי מועצה בת 19 חברים הממונים בין השאר על ידי מועצת המחוז של דבון. מטרותיו הרשמיות של הפארק הלאומי, לפי הרשות המנהלת שלו, הן לשמר ולשפר את היופי הטבעי, חיות הבר והמורשת התרבותית של הפארק הלאומי; לקדם את יכולותיו של הציבור ליהנות מאיכויותיו של המקום; וכן לתמוך ברווחתם הכלכלית והחברתית של הקהילות המתגוררות בתחומיו.
למעלה ממחצית (57.3%) משטח הפארק הלאומי דארטמור היא קרקע בבעלות פרטית, לרבות רוב שטחי היער של דארטמור הנמצאים בבעלות דוכס קורנוול. 37% מהקרקע היא שטח ציבורי, חלק גדול נוסף (14%) נתון לבעלות משרד ההגנה הבריטי (המשתמש בשטחים בפארק לצורכי אימונים), ושאר השטח מתחלק בין השאר בין הקרן הלאומית, נציבות היערות הבריטית, ורשות הפארק הלאומי דארטמור, המפקחת על כלל השטח של הפארק.
את הפארק הלאומי דארטמור חוצים לאורכו ולרוחבו למעלה מ-730 קילומטר של מסלולי הליכה מסומנים. טיולי הליכה לאורך מסלולים אלו הן הפעילות הפופולרית בפארק בקרב המבקרים בו. פעילויות תיירותיות רווחות אחרות הן רכיבה על סוסים, שחייה, שיט נהרות, דיג, טיפוס צוקים ומחנאות. מרכז המבקרים הראשי של הפארק ממוקם בפרינסטאון שבחלקו המערבי. לצד מידע תיירותי, מפות וספרי הדרכה, מרכז המבקרים בפרינסטאון כולל תערוכה על ההיסטוריה של האזור, החי והצומח בו וכן תצוגות מתחלפות של אמנות מקומית. לצד מרכז המבקרים הראשי, ברחבי הפארק פועלים גם שני מרכזי מבקרים משניים.
גלריה: בעלי חיים בפארק > יונקים

פר הרמה
כבשה
סוס פוני
לוטרה
אלפקות בחווה בברידפורד
גלריה: בעלי חיים בפארק > עופות

תרנגול
טווס
עלווית אפורה
אדום-החזה
ראו גם

צלבי דארטמור
כלא דרטמור
נוף המכרות בקורנוול ובמערב דבון
פיקסיז
לקריאה נוספת

Hunt, P. J.; Wills, G. L. (eds) (1977), Devon Wetlands, Exeter: Devon County Council ISBN 0-903849-19-4.
Milton, Patricia (2006). The Discovery of Dartmoor, a Wild and Wondrous Region. Chichester: Phillimore. ISBN 1-86077-401-6.
Pyne, Stephen J. (1997) Vestal Fire: an Environmental History, Told through Fire, of Europe and Europe's Encounter with the World. University of Washington Press, Seattle ISBN 0-295-97596-2.
Webb, Bruce (2006). "The Environmental Setting of Human Occupation". In Roger Kain. England's Landscape: The South West. London: Collins. pp. 30–33. ISBN 0-00-715572-7.
הערות שוליים

↑  Durrance, E. M.; Laming, D. J. (1982). The Geology of Devon. University of Exeter. ISBN 0-85989-247-6.
↑  "Dartmoor National Park, England", National Geographic
↑  Webb, Bruce (2006). "The Environmental Setting of Human Occupation". In Roger Kain. England's Landscape: The South West. London: Collins. pp. 30–33. ISBN 0-00-715572-7.
↑  Hunt, P. J.; Wills, G. L. (eds) (1977), Devon Wetlands, Exeter: Devon County Council ISBN 0-903849-19-4.
↑  Sandles, Tim. "The Bogs & Mires of Dartmoor". Legendary Dartmoor. Retrieved 12 July 2009.
↑  Brunsden, Denys; Gerrard, John (1970). "The Physical Environment of Dartmoor". In Crispin Gill. Dartmoor. A New Study. Newton Abbot: David and Charles. pp. 40–42. ISBN 0-7153-5041-2.
↑  "Prehistoric Dartmoor". Dartmoor National Park Authority. Retrieved 2 September 2009.
1 2  "Dartmoor Archaeology", Visit Dartmoor
↑  Harrison, Bill (2001). Dartmoor Stone Crosses. Tiverton: Devon Books / Halsgrove. ISBN 1-85522-791-6.
1 2  Milton, Patricia (2006). The Discovery of Dartmoor, a Wild and Wondrous Region. Chichester: Phillimore. ISBN 1-86077-401-6.
↑  "About Us", Dartmoor National Park
↑  "Dartmoor Commons". Dartmoor National Park Authority. Retrieved 19 March 2008.
↑  Dartmoor National Park, Heart of Devon
↑  "Horse Riding". Dartmoor National Park Authority. Retrieved 12 July 2009.
↑  "Things to Do on Dartmoor", Visit Dartmoor
| הפארקים הלאומיים של הממלכה המאוחדת |
| --- | --- | --- |
| אנגליה | אזור הפסגות (1951) • אזור האגמים (1951) • דארטמור (1951) • צפון יורק מורס (1952) • יורקשייר דיילס (1954) • אקסמור (1954) • נורת'מברלנד (1956) • הברודס (1988) • ניו פורסט (2005) • הדאונס הדרומיים (2010) |  |
| ויילס | סנודוניה (1951) • חופי פמברוקשייר (1952) • ברקון ביקונס (1957) |  |
| סקוטלנד | לוך לומונד והטרוסכס (2002) • הקיירנגורמס (2003) |  |
| --- | --- |
בקרת זהויות :  NLI: 987007543373605171  LCCN: sh85035820  NKC: ge751518  VIAF: 245656619   WorldCat (עם VIAF): 245656619 
מפת אזור דרום-מערב אנגליה. אפשר להבחין בפשטות בגובהה היחסי של רמת דארטמור על פני סביבתה
נוף טיפוסי בפארק הלאומי דראטמור
מטיילים לצד אחד המפלים בפארק
מטיילים עורכים שיט בנחל בפארק
חיילים בריטים מתאמנים בשטח האש שבפארק הלאומי
הסופר קאפ הספרדי 2014

| --- | --- |

 תקופת התחרות:  19 באוגוסט 2014 – 22 באוגוסט 2014 (4 ימים)
 מספר משתתפות:  2
 הזוכה:  אתלטיקו מדריד
 מספר משחקים:  2
 מספר שערים:  3 (1.5 בממוצע למשחק)
 מספר צופים:  129,897 (64,949 בממוצע למשחק)
 מלך השערים:  3 שחקנים   (1 שערים)
 → 20132015 ←
הסופר קאפ 2014 הוא המהדורה ה-31 במסגרת הסופר קאפ הספרדי. הטורניר הפגיש בין אתלטיקו מדריד שזכתה בלה ליגה לבין ריאל מדריד שזכתה בגביע הספרדי. אתלטיקו מדריד זכתה בתואר בפעם השנייה שלה כשניצחה 1–2 בסיכום שני המשחקים. זו הייתה הפעם הראשונה ששוחק בסופר קאפ הדרבי של מדריד, וגם הראשונה מאז שנת 2008 שברצלונה לא לקחה חלק בתחרות.
המשחקים > משחק ראשון

השער הראשון הגיעה בדקה ה-81' כאשר דני קרבחאל מסר מימין לכרים בנזמה, שבעיטתו נחסמה על ידי הגנת אתלטיקו, ועל הכדור החוזר השתלט המחליף חאמס רודריגס שהצליח לכבוש מקרוב. שער זה היה לראשון של חמאס במדי ריאל מדריד.
אתלטיקו מדריד השוותה בדקה ה-88' מהרמת קרן של קוקה, שמצאה את ראול גרסיה ללא שמירה והוא כבש.
| 0 | 1 | 2 | 3 | 4 |
| --- | --- | --- | --- | --- |
| 19 באוגוסט 2014 | ריאל מדריד | 1-1 | אתלטיקו מדריד | סנטיאגו ברנבאו, מדריד צופים: 75,897 שיפוט: חאבייר אסטרדה פרננדס (ספרד) |
| 19 באוגוסט 2014 | חאמס רודריגס  81' |  | ראול גרסיה  88' | סנטיאגו ברנבאו, מדריד צופים: 75,897 שיפוט: חאבייר אסטרדה פרננדס (ספרד) |
| --- | --- |
              ריאל מדריד :               אתלטיקו מדריד
המשחקים > משחק שני

אתלטיקו מדריד עלתה ליתרון כבר בדקה ה-2' משער של מריו מנדז'וקיץ', שבעט בעיטה נמוכה אל הפינה השמאלית של השער.
מאמן אתלטיקו, דייגו סימאונה, הורחק בדקה ה-26' לאחר שטפח על ראשו של עוזר השופט.
| 0 | 1 | 2 | 3 | 4 |
| --- | --- | --- | --- | --- |
| 22 באוגוסט 2014 | אתלטיקו מדריד | 0-1 | ריאל מדריד | ויסנטה קלדרון, מדריד צופים: 54,000 שיפוט: דויד פרננדס בורבלן (ספרד) |
| 22 באוגוסט 2014 | מריו מנדז'וקיץ'  2' |  |  | ויסנטה קלדרון, מדריד צופים: 54,000 שיפוט: דויד פרננדס בורבלן (ספרד) |
| --- | --- |
              אתלטיקו מדריד :               ריאל מדריד
ראו גם

עונת 2013/2014 בלה ליגה
הסופר קאפ הספרדי 2010

| --- | --- |

 תקופת התחרות:  14 באוגוסט 2010 – 21 באוגוסט 2010 (8 ימים)
 מספר משתתפות:  2
 הזוכה:  ברצלונה
 מספר משחקים:  2
 מספר שערים:  8 (4 בממוצע למשחק)
 מספר צופים:  105,414 (52,707 בממוצע למשחק)
 מלך השערים:  ארגנטינה ליונל מסי   (3 שערים)
 → 20092011 ←
הסופר קאפ 2010 הוא המהדורה ה-27 במסגרת הסופר קאפ הספרדי. הטורניר הפגיש בין ברצלונה שזכתה בלה ליגה לבין סביליה שזכתה בגביע הספרדי. ברצלונה זכתה בתואר בפעם ה-9 שלה בזכות ניצחון 3–5 בסיכום שני המשחקים.
המשחקים > משחק ראשון

| 0 | 1 | 2 | 3 | 4 |
| --- | --- | --- | --- | --- |
| 14 באוגוסט 2010 | סביליה | 3–1 | ברצלונה | אצטדיון רמון סאנצ'ס פיחואן, סביליה צופים: 38,000 שיפוט: סזאר מוניז פרננדס (ספרד) |
| 14 באוגוסט 2010 | פביאנו  62'   קאנוטה  73', 83' |  | איברהימוביץ'  21' | אצטדיון רמון סאנצ'ס פיחואן, סביליה צופים: 38,000 שיפוט: סזאר מוניז פרננדס (ספרד) |
| --- | --- |
              סביליה :               ברצלונה
המשחקים > משחק שני

| 0 | 1 | 2 | 3 | 4 |
| --- | --- | --- | --- | --- |
| 21 באוגוסט 2010 | ברצלונה | 4–0 | סביליה | קאמפ נואו, ברצלונה צופים: 67,414 שיפוט: פרננדו טייקסירה ויטיינס (ספרד) |
| 21 באוגוסט 2010 | קונקו  14' (ע')   מסי  25', 44', 90+1' |  |  | קאמפ נואו, ברצלונה צופים: 67,414 שיפוט: פרננדו טייקסירה ויטיינס (ספרד) |
| --- | --- |
              ברצלונה :               סביליה
ראו גם

עונת 2009/2010 בלה ליגה
הסופר קאפ הספרדי 2013

| --- | --- |

 תקופת התחרות:  21 באוגוסט 2013 – 28 באוגוסט 2013 (8 ימים)
 מספר משתתפות:  2
 הזוכה:  ברצלונה
 מספר משחקים:  2
 מספר שערים:  2 (1 בממוצע למשחק)
 מספר צופים:  129,387 (64,694 בממוצע למשחק)
 מלך השערים:  2 שחקנים   (1 שערים)
 → 20122014 ←
הסופר קאפ 2013 הוא המהדורה ה-30 במסגרת הסופר קאפ הספרדי. הטורניר הפגיש בין ברצלונה שזכתה בלה ליגה לבין אתלטיקו מדריד שזכתה בגביע הספרדי. ברצלונה זכתה בתואר בפעם ה-11 שלה בזכות חוק שערי חוץ, לאחר שהתוצאה הייתה 1–1 בסיכום שני המשחקים.
המשחקים > משחק ראשון

במשחק הראשון ששוחק במדריד ב-21 באוגוסט, חלוץ העבר של ברצלונה העלה את אתלטיקו מדריד ליתרון בדקה ה-12' עם בעיטה מהאוויר מחוץ לרחבה. ברצלונה השוותה בדקה ה-66' כשהמחליף ניימאר נגח אל השער מהפינה השמאלית, לאחר הרמת כדור של דני אלבס מצד ימין. שער זה היה לרשמי הראשון שלו במדי ברצלונה.
| 0 | 1 | 2 | 3 | 4 |
| --- | --- | --- | --- | --- |
| 21 באוגוסט 2013 | אתלטיקו מדריד | 1-1 | ברצלונה | ויסנטה קלדרון, מדריד צופים: 54,851 שיפוט: אלברטו אנדיאנו מאלנסו (ספרד) |
| 21 באוגוסט 2013 | דויד וייה  12' |  | ניימאר  66' | ויסנטה קלדרון, מדריד צופים: 54,851 שיפוט: אלברטו אנדיאנו מאלנסו (ספרד) |
| --- | --- |
              אתלטיקו מדריד :               ברצלונה